24PES-85

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Iñaki Iriarte López jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun diezaion:

Gobernuak ba al daki inauterietako ostiralean, Iturramako institutuan, ikastetxeko ikasleendako kontzertu batean, ikasle-talde batek behin eta berriro oihukatu zuela "ETA, ETA, ETA" *No hay tregua* kantua abesten zen bitartean?

Harremanetan jarri al da ikastetxeko zuzendaritzarekin zer gertatu zen jakiteko?

Zer balorazio egiten du gertatutakoari buruz? Larria dela uste al du?

Inolako erantzukizunik eskatu al dio ikastetxeko zuzendaritzari? Nork antolatu zuen kontzertua?

Ikastetxeko zuzendaritzak noiz izan zuen gertatutakoaren berri?

Azaldu al zaie ikasleei zer larria den ehunka pertsonaren erailketaren ardura duen talde terrorista baten siglak oihukatzea?

Iruñean, 2024ko otsailaren 14an

Foru parlamentaria: Iñaki Iriarte López